Folketing
2004-12-03

Tak for besvarelsen fra ministeren. Vi kommer til at få en diskussion om, hvorvidt vi er enige i det her med Skatterådets beføjelser eller ej. Foreløbig er vi ikke helt enige, men det tager vi senere, så jeg går videre i spørgsmålene. Der er et par ting, jeg lige skal spørge ministeren om. Den ene er antallet af skattecentre. Er det fuldstændig nagelfast? Der kan ikke åbnes op, der kan ikke komme flere centre, det er slut, game over? Kunne ministeren give et svar på det? Den anden er, om ministeren kunne kommentere Dansk Folkepartis indvending i forbindelse med Landsskatterettens sammensætning. Har Dansk Folkeparti ret i deres indvending i den forbindelse? (Kort bemærkning).